સદગત સાથે મારે નિકટનો પરિચય હતો. રાજકારણમાં અને સેવાના કાર્યમાં મને લાવનાર અને એની પ્રેરણા આપનાર તેઓ હતા એ દ્રષ્ટિએ તેઓ મારા રાજકીય ગુરુ હતા. મારા જાહેર જીવનને ઘડવામાં તેઓશ્રીનો ફાળો ઘણો મોટો છે એ સ્પષ્ટ હકિકત છે, અને એ રીતે એમની સાથે ગાળેલા સમયનું અને એમના સંમ્પર્ક દરમિયાન મને પ્રાપ્ત થયેલ પ્રેરણાઓનું સમગ્ર વર્ણન આ એક માત્ર લેખમાં સમાવિષ્ટ કરવું શક્ય ન બને. માટે આ ક્ષણે તો એ સર્વગ્રાહી રીતે આદરપાત્ર એવા બનાસકાંઠા જિલ્લાને રાજકીય, સામાજિક, શૈક્ષણિક અને આર્થિક રીતે આગળ લાવનાર અને એમાં ઘણું મોટું પ્રદાન કરનાર એવા મહાન આત્માને હું મારી શ્રધાંજલી સમર્પિત કરું છું અને તેઓશ્રીના નિધનથી પડેલી ખોટ પૂરવા માટે પ્રાર્થના સાથે વિરમું છું.